സംഘ്പരിവാറിനു കീഴടങ്ങി ഭരണകൂടം ഗുരുഗ്രാമില് ജുമുഅ നിസ്ക്കാരത്തിന് നല്കിയ എട്ട് സ്ഥലങ്ങളിലെ അനുമതി റദ്ദാക്കി ഗുരുഗ്രാം: ഒടുവില് സംഘ്പരിവാര് സംഘടനകളുടെ സമ്മര്ദ്ദത്തിനു വഴങ്ങി ഗുരുഗ്രം ജില്ലാ ഭരണകൂടം. ഗുരുഗ്രാമില് ജുമുഅ നിസ്ക്കാരത്തിന് നല്കിയിരുന്നു സ്ഥലങ്ങളുടെ അനുമതികള് ഓരോന്നായി റദ്ദാക്കുകയാണ് ഭരണകൂടം. എട്ടിടങ്ങളിലെ അനുമതിയാണ് ഇപ്പോള് റദ്ദാക്കിയിരിക്കുന്നത്. 37 സ്ഥലങ്ങളിലാണ് ജുമുഅ നിര്വ്വഹിക്കാന് പ്രദേശവാസികള്ക്ക് അനുമതി നല്കിയിരുന്നത്. ബംഗാളി ബസ്ത് സെക്ടര് 49, വി ബ്ലോക്ക് ഡി.എല്.എഫ് ഫേസ് 3, സൂറത്ത് നഗര് ഫേസ് 1, ഖേരി മജ്റ ഗ്രമത്തിന് സമീപമുള്ള സ്ഥലം, ദ്വാരക എക്സ്പ്രസ് വേയില് ദൗലതാബാദ് ഗ്രാമത്തിലെ ഒരു സ്ഥലം, രാംഗര് ഗ്രാമത്തില് സെക്ടര് 68, ഡി.എല്.എഫ് സ്ക്വയര് ഡവറിന് സമീപം, രാംപൂര് ഗ്രാമത്തിനും നാഖ്റോല റോഡിനുമിടക്ക് എന്നിവിടങ്ങളിലെ അനുമതിയാണ് റദ്ദാക്കിയതെന്ന് ഇന്ത്യന് എക്സ്പ്രസ് റിപ്പോര്ട്ട് ചെയ്യുന്നു. പ്രദേശത്ത് താമസിക്കുന്നവരുടേയും റസിഡ്ന്റെ അസോസിയേഷനുകളുടേയും എതിര്പ്പ് മൂലമാണ് അനുമതി റദ്ദാക്കുന്നതെന്നാണ് ഭരണകൂടത്തിന്റെ ന്യായീകരണം. എന്നാല് ഗുഡ്ഗാവ് ഏക്താ മഞ്ച് എന്ന തീവ്രഹിന്ദുത്വ സംഘടനയാണ് ഇതിന് പിന്നിലെന്ന് വ്യക്തമാണ്. ജുമുഅ നമസ്ക്കാരം നിര്വ്വഹിക്കുന്നതിനെതിരെ വ്യാപകമായി ക്യാംപയിനുകള് സംഘടിപ്പിച്ചിരുന്നു. ജനങ്ങളില് ഭീതി പടര്ത്തുന്ന രീതിയിലുള്ള വ്യാജ വാര്ത്തകള് പ്രചരിപ്പിച്ചിരുന്ന ഏക്താമഞ്ച് നമസ്ക്കാരം നിര്വ്വഹിക്കാന് എത്തുന്നവര്ക്കെതിരെ ആക്രമണം അഴിച്ചു വിടാനും ആഹ്വാനം ചെയ്തിരുന്നു. ഗുരുഗ്രാമില് അനുവദിക്കപ്പെട്ട ഇടങ്ങളില് പോലും ജുമുഅ തടഞ്ഞ് തീവ്ര ഹിന്ദു സംഘടന ഒരു മാസമായി നിസ്ക്കരിക്കുന്നത് മുദ്രാവാക്യങ്ങള്ക്കു നടുവില് പ്രദേശത്ത് ആവശ്യാനുസൃതം പള്ളികള് ഇല്ലാത്തതിനാലാണ് പൊതുസ്ഥലങ്ങളില് ജുമുഅ നിര്വ്വഹിക്കാന് അനുമതി നല്കുന്നത്. എന്നാല് കഴിഞ്ഞ ഒരുമാസമായി ഹിന്ദു സംഘടനകള് മുഴക്കുന്ന മുദ്രാവാക്യങ്ങള്ക്കു നടുവിലായിരുന്നു ഹരിയാന ഗുരുഗ്രാമിലെ ഒരു സംഘം മുസ്ലിംകളുടെ ജുമുഅ നിസ്ക്കാരം. നിസ്ക്കാരത്തിനായി ആളുകള് എത്തുമ്ബോഴേക്കും ഇവരും സ്ഥലത്തെത്തും. പ്രാര്ത്ഥന നടക്കുന്നതിനിടെ മുദ്രാവാക്യം മുഴക്കിയും മറ്റും തടസ്സങ്ങള് സൃഷ്ടിക്കാന് ശ്രമിക്കും. ഹരിയാന ഗുരുഗ്രാമിലെ ഒരു പാര്ക്കിങ് ഏരിയക്ക് സമീപമാണ് സംഭവം. ക്ലാരിയോണ് ഇന്ത്യയാണ് ഇക്കാര്യം റിപ്പോര്ട്ട് ചെയ്തത്. ഗുരുഗ്രാമില് ശാന്തിയില്ല: ഇന്നും ജുമുഅയ്ക്കിടെ ജയ് ശ്രീറാം വിളികളുമായി ആളുകളെത്തി, 30 പേര് കസ്റ്റഡിയില്